పనాజీ: పదిహేడేళ్ల బాలుడిపై ఇక్కడకి సమీపంలోని మపూసా పట్టణంలో మహిళ లైంగిక దాడికి పాల్పడిన ఉదంతమిది. జూన్ 7 సెప్టెంబరు 11 మధ్యకాలంలో 29 ఏళ్ల మహిళ తమ కుమారుడిపై లైంగిక దాడి చేసిందంటూ అతని తల్లిదండ్రులు ఫిర్యాదు చేశారని మపూసా పోలీసు స్టేషన్ ఇన్స్‌పెక్టర్ తుషార్ లోత్లికర్ పిటిఐకి తెలిపారు. పోండాలోని తన ఇంటి నుండి బాధిత బాలుడు పారిపోయాడు. అతను సదరు మహిళ ఇంట్లో ఉంటూ మపూసా పట్టణంలోని ఒక పెట్రోల్ పంప్‌లో పనిచేస్తున్నాడు.
ఆమె తన భర్త నుండి విడిపోయి తన ముగ్గురు పిల్లలతో కలిసి ఉంటోందని మరో పోలీసు అధికారి చెప్పారు. అయితే కొద్దిరోజుల కిందట బాధితుడు తన ఇంటికి తిరిగి వెళ్లినప్పటి నుండి వింతగా ప్రవర్తిస్తున్నాడు. దాంతో అతన్ని ఇక్కడికి సమీపంలోని ప్రభుత్వరంగ ఇన్‌స్టిట్యూట్ ఆఫ్ సైకియాట్రీ అండ్ హ్యూమన్ బిహేవియర్ (ఐపిహెచ్‌బి)లో కౌన్సెలింగ్‌కు తీసుకెళ్లారు. కౌన్సెలింగ్ సందర్భంగా ఆమె తనపై లైంగిక దాడికి పాల్పడిందని అతను చెప్పాడు. దాంతో పోస్కో చట్టంలోని సంబంధిత సెక్షన్లతో పాటు గోవా పిల్లల సంరక్షణ చట్టం కింద ఆమెపై మంగళవారం కేసు నమోదు చేశామని మపూసా పోలీసులు తెలిపారు.
panaji: padihedella baludipai ikkadaki sameepamloni mapusa pattanamlo mahila laingika daadiki paalpadina udantamidi. joon 7 septembaru 11 madhyakaalamlo 29 ella mahila tama kumarudipai laingika daadi chesindantu athani tallidandrulu firyaadu chesarani mapusa polisu station insepector tushar lotlikar ptik telipaaru. pondaalooni tana inti nundi baadhita baludu paaripoyaadu. atanu sadaru mahila intlo untuu mapusa pattanamlooni oka petrol pampelo panichestunnadu.
aame tana bharta nundi vidipoyi tana mugguru pillalatho kalisi untondani maro polisu adhikari cheppaaru. ayithe koddirojula kindata badhithudu tana intiki tirigi vellinappati nundi vintagaa pravartistunnaadu. daamto atanni ikkadiki sameepamloni prabhutvaranga institute af cyciatry and human bihavier (aipihaykibi)loo kounselingake teesukellaaru. counselling sandarbhamgaa aame tanapai laingika daadiki paalpadindani atanu cheppaadu. daamto posco chattamloni sambandhita sekshanlatho paatu gova pillala samrakshana chattam kinda aamepai mangalavaaram kesu namodu chesamani mapusa poliisulu telipaaru.